
                       GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                     Antun Mihanović

KLASA: 024-03/22-008/278
URBROJ: 251-13-11-16-22-3
Zagreb, 15. veljače 2022.

Z A P I S N I K

s  11. sjednice Vijeća Mjesnog odbora Antun Mihanović  održane dana 15. veljače 2022. s početkom u 18.00 sati, u prostorijama Mjesnog odbora Antun Mihanović, Drenovačka ulica 4.

[bookmark: _GoBack]Nazočni Članovi Vijeća Mjesnog odbora: Nataša Bijelić, Maruša Biliško Gagulić, Matko Boršić, Stela Prislan Fujs, Sandra Ježić, Matea Munitić Mihovilović, Vlatka Urban.

Ostali nazočni: Gradski ured za mjesnu samoupravu, civilnu zaštitu i sigurnost: Antonietta Gretić, voditeljica Područnog odsjeka Trešnjevka – sjever, Daniela Urban, stručna referentica.

Potpredsjednica Vijeća Mjesnog odbora otvara sjednicu i pozdravlja sve nazočne. Utvrđuje da je na sjednici prisutno 7 od ukupno 7 članova Vijeća te da Vijeće može pravovaljano raspravljati i odlučivati.

Potpredsjednica Vijeća daje zapisnik s 10. sjednice na verifikaciju. 
Otvara raspravu, zaključuje raspravu. 
Budući da nema primjedaba na zapisnik, potpredsjednica Vijeća daje isti na glasovanje, te konstatira da je zapisnik s konstituirajuće sjednice prihvaćen JEDNOGLASNO.

Potpredsjednica predlaže dopunu dnevnog reda, točkom: Prijedlog Zaključka za asfalterski program Plana malih komunalnih akcija Mjesnog odsbora „Antun Mihanović  u  2022“.

Vijeće JEDNOGLASNO prihvaća dopunu dnevno reda. 

Potpredsjednica  predlaže 

D n e v n i   r e d

1. Prijedlog zaključka o utvrđivanju podnošenja ostavke predsjednika Vijeća Mjesnog odbora Antun Mihanović
2. Izbor predsjednika/ce  Vijeća Mjesnog odbora Antun Mihanović
3.  Prijedlog Zaključka za asfalterski program Plana malih komunalnih akcija Mjesnog odbora Antun Mihanović u 2022. 
4. Pitanja, prijedlozi i obavijesti

koji je JEDNOGLASNO prihvaćen.


	
Ad. 1. Prijedlog zaključka o utvrđivanju podnošenja ostavke predsjednika Vijeća Mjesnog odbora Antun Mihanović

Potpredsjednica izvješćuje o temi rasprave.
Potpredsjednica otvara raspravu, zaključuje raspravu.
Potpredsjednica daje na glasovanje prijedlog zaključka.

Vijeće Mjesnog odbora „Antun Mihanović“ JEDNOGLASNO donosi

Z A K LJ U Č A K
(u privitku)

Ad 2.  Izbor predsjednika/ce  Vijeća Mjesnog odbora Antun Mihanović

Potpredsjednica izvješćuje o temi rasprave, konstatira da je podnijet prijedlog da se za predsjednicu izabere Nataša Bijelić.
Potpredsjednica otvara raspravu, zaključuje raspravu i daje na glasovanje prijedlog zaključka.

Vijeće Mjesnog odbora „Antun Mihanović“ JEDNOGLASNO donosi

Z A K LJ U Č A K
(u privitku)

Ad 3. Prijedlog Zaključka za asfalterski program Plana malih komunalnih akcija Mjesnog odbora Antun Mihanović  za 2022. 
Predsjednica izvješćuje o temi rasprave.
Predsjednica otvara raspravu,  u kojoj sudjeluju svi članovi.
Predsjednica zaključuje raspravu i daje na glasovanje prijedlog zaključka.

Vijeće Mjesnog odbora JEDNOGLASNO donosi 

                                                                      ZAKLJUČAK
(u privitku)

Ad. 4. Pitanja, prijedlozi i obavijesti

Maruša Biliško Gagulić izvještava da je u podnožju Hoto Tower-a u Savskoj ulici 32 bilo posađeno drveće kojeg sada nema uz napomenu da je u GUP-u iz 2003. drveće naznačeno, pa pita kome bi se moglo obratiti.
Antonietta Gretić ističe da je za isto nadležan Gradski ured za obnovu, izgradnju, prostorno uređenje, graditeljstvo, komunalne poslove i promet, Odsjek za zelene površine.
Stela Prislan Fujs pita što sa događa ako novac predviđen za ostale nespomenute rashode poslovanja  ne potroše za predviđeno, može li se prenamijeniti?
Antonietta Gretić odgovara da se u tom slučaju kompletan iznos vraća u Proračun Grada Zagreba.
Stela Prislan Fujs nadalje izvještava o spremnicima za otpad koji se nalaze na zelenoj površini u Savskoj ulici 42, koji smetaju pri izlazu osobnim automobilom iz dvorišta.
Antonietta Gretić upućuje da predstavnik stambene zgrade podnese zahtjev Čistoći.
Nataša Bijelić skreće pažnju na nepropisno parkirane osobne automobile na zelenoj površini ispod željezničke  pruge na križanju Vukovarske ulice i Ulice Florijana Andrašeca.
Antonietta Gretić odgovara da treba uputiti dopis Hrvatskim željeznicama, čiji je navedeni prostor u vlasništvu.
Predsjednica govori kako je ideja sa potpisnim listama odlična jer se korisnici redovno upisuju i tako vode računa o čistoći prostora u Drenovačkoj ulici 4.
Maruša Biliško Gagulić navodi da su sve učestalije pritužbe stanara na veliku buku iz Mint cluba u Ulici Florijana Andrašeca 14.
Nataša Bijelić napominje da su se pismenim putem u više navrata obratili stanari Tratinske ulice zbog velikih vibracija u stanovima uzrokovanih  prebrzom vožnjom tramvaja.

Budući da više nije bilo pitanja i prijedloga, predsjednica Vijeća zaključuje sjednicu.

Sjednica završena u 18.40 sati.
	
        Zabilježila                                                                                            Predsjednica
                                                                                                            Vijeća Mjesnog odbora
        Sandra Ježić                                                                                   „Antun Mihanović“

								                Nataša Bijelić, v.r.                                                               

